‘આપ’ના સાંસદ ભગવંત માન ગુજરાતમાં દલિતો પરના અત્યાચારના મુદ્દે સભા મોકૂફી દરખાસ્ત પણ લોકસભામાં રજૂ કરી છે. ગુજરાતમાં દલિત સમુદાયના સભ્યોની મારપીટના મામલે કોંગ્રેસના ઉપાધ્યક્ષ રાહુલ ગાંધી પણ ગુરુવારે ગુજરાતની મુલાકાત લેનાર છે. એ જ રીતે દિલ્હીના મુખ્યપ્રધાન અને આમ આદમી પાર્ટીના રાષ્ટ્રીય સંયોજક અરવિંદ કેજરીવાલે પણ ઊના જવાનો પોતાનો કાર્યક્રમ જાહેર કર્યો છે. આમ દલિત સમુદાયના યુવાનો પર થયેલા અત્યાચારના મામલે રાજ્યનું રાજકારણ ગરમાવા લાગ્યું છે.